REPUBLIKA HRVATSKA

Nadležno Ministarstvo: Ministarstvo Pravosuđa i uprave

Razina: 11

Razdjel: 109

Šifarska oznaka: 8423

Proračunski korisnik:

OPĆINSKI SUD U KOPRIVNICI

Koprivnica, Hrvatske državnosti 5

OIB: 68516938975

RKDP: 3994

OBRAZLOŽENJE OPĆEG DIJELA FINANCIJSKOG PLANA

ZA RAZDOBLJE 2024.-2026. GODINE

PRIHODI I PRIMICI

2024. godina - planiraju se prihodi u ukupnom iznosu od 3.888.541 eura i to iz Izvora 11- Opći prihodi i primici u iznosu 3.888.291 eura i Izvora 31- Vlastiti prihodi u iznosu 250 eura. Opći prihodi povećani su u odnosu na 2023. godinu zbog potrebe za podmirenjem većih planiranih rashoda poslovanja, osobito zbog rasta plaća i planiranih dodatnih ulaganja u zgradu stalne službe u Đurđevcu. Vlastiti prihodi odnose se na naplatu preslika sudskih akata.

2025.- planira se ostvarenje prihoda u ukupnom iznosu od 3.244.131 eur-a i to iz Izvora 11- Opći prihodi i primici u iznosu 3.243.881 eura i Izvora 31- Vlastiti prihodi u iznosu od 250 eura.

2026.- planira se ostvarenje prihoda u ukupnom iznosu od 3.262.877 eura i to iz Izvora 11- Opći prihodi i primici u iznosu 3.262.627 eura i Izvora 31- Vlastiti prihodi u iznosu 250 eura.

RASHODI I IZDACI

2024.- planiraju se rashodi u ukupnom iznosu od 3.888.541 eura, od čega:

3- rashodi poslovanja iznose 3.221.206 eura, a najznačajniji su:

31 - rashodi za zaposlene u iznosu od 2.745.970 eura, a koji su znatno povećani u odnosu na 2023. godinu prvenstveno zbog povećanja plaća svim zaposlenicima te povećanja ostalih rashoda za zaposlene zbog većeg iznosa regresa, božićnice i uskrsnice.

32 - materijalni rashodi u iznosu od 472.210 eura, a koji se većim dijelom odnose na

 3221 - uredski materijal u iznosu od 35.000 eura,

 3223 - rashode za energiju u iznosu od 59.000 eura,

 3231 - usluge pošte i telefona u iznosu od 117.000 eura,

 3232 - usluge tekućeg i inv. održavanja u iznosu od 15.000 eura, a koje su znatnije povećane u odnosu na prethodna razdoblja zbog većeg broja planiranih servisa i popravaka vezanih uz održavanje zgrada i na

 3237 - intelektualne i osobne usluge u iznosu od 99.133 eura koji se odnose na troškove usluga odvjetnika, sudskih vještaka, tumača i sudaca porotnika.

4 - Rashodi za nabavu nefinancijske imovine iznose 667.085 eura, a odnose se na otplatu glavnice za kupljeno službeno vozilo putem financijskog leasinga u iznosu od 4.085 eura, te na planirana sredstva za rekonstrukciju zgrade stalne službe u Đurđevcu i bojanje zidova u zgradi sjedišta suda.

2025.- planirani su rashodi u ukupnom iznosu od 3.244.131 eura i raspoređeni su na gotovo identičan način kao i kod plana za 2024. godinu. Znatnije povećanje vidljivo je na kontu 3236 – zdravstvene usluge zbog planiranog sistematskog pregleda službenika i namještenika sukladno Kolektivnom ugovoru za državne službenike i namještenike. U 2025. godini nisu planirana sredstva za dodatna ulaganja u zgradu i zbog toga je ukupni iznos planiranih rashoda za 2025. manji u odnosu na plan za 2024. godinu.

2026.- planirani su rashodi u ukupnom iznosu od 3.262.877 eura i raspoređeni na gotovo identičan način kao i kod plana za 2025. godinu. Neznatno su povećane stavke rashoda za zaposlene i intelektualnih usluga zbog usklađenja sa zadanim limitom.

PRIJENOS SREDSTAVA IZ PRETHODNE I U SLIJEDEĆU GODINU

U 2024. godinu planira se prenijeti višak sredstava u iznosu od 30 eura ostvaren iz vlastitih prihoda u 2023.godini (prihodi od preslika sudskih akata tijekom mjeseca prosinca). Navedena sredstva utrošiti će se sukladno planu trošenja vlastitih prihoda u 2024. godini. Isti iznos od 30 eura planiran je i za prijenose u 2025. i 2026. godini.

UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 508.041,31 eur | 575.743,61 eur |
| Dospjele obveze | 0,00 eur | 0,00 eur |

U Koprivnici, dana 29. prosinca 2023. godine.

 Voditelj pododsjeka

računovodstvenih poslova : Predsjednica suda:

 Dražen Petrović Marija Grgešić